Tuinvoëls wat mense dwars in die krop steek | Landbou
Die fiskaallaksman is soms 'n laspos in die tuin.
Die meeste mense is lief vir 'n verskeidenheid tuinvoëls, nie net omdat hul- le mooi is nie, maar ook omdat hulle oulik is en soms mooi sing. Dink maar aan die bokmakieries, glasogies, janfrederikke, kwikkies, lysters en suikerbekkies.
Dit geld egter soms nie spesies soos die fiskaallaksman, hadida, koningrooibekkie, mikstertbyvanger, vleiloerie, waterfiskaal, witkruiswindswael en baie van die koekoeke nie. Veral tydens broeiseisoen is van hierdie voëls lasposte wat tot groot ontsteltenis by baie voëlkykers lei.
Dink maar aan die windmakerige en hoogs irriterende koningrooibekkie wat tydens die broeiseisoen al wat 'n ander voël is van die voerbakke wil verdryf. Hierdie veelwywer moet egter 'n hele aantal wyfies gelukkig hou en dit verklaar tot 'n mate die aggressiewe gedrag.